title: Решение на Съвета от 20 януари 1986 година за одобряване на сключването от Комисията на Меморандум за разбирателство между Европейската общност за атомна енергия (Евратом) и правителството на Канада относно сътрудничеството в областта на изследването и развитието на ядрения синтез

text:
Важна правна забележка

|

31986D0028

Официален вестник n° L 035 , 11/02/1986 стр. 0009 - 0009 специално финландско издание: глава 12 том 2 стр. 0079  специално шведско издание: глава 12 том 2 стр. 0079  специално чешко издание глава 11 том 15 стр. 248  - 248 специално испанско издание глава 11 том 15 стр. 248  - 248 специално унгарско издание глава 11 том 15 стр. 248  - 248 специално литвийско издание глава 11 том 15 стр. 248  - 248 LV.ES глава 11 том 15 стр. 248  - 248 MT.ES глава 11 том 15 стр. 248  - 248 PL.ES глава 11 том 15 стр. 248  - 248 SK.ES глава 11 том 15 стр. 248  - 248 специално словенско издание глава 11 том 15 стр. 248  - 248

		19860120Решение на Съветаот 20 януари 1986 годиназа одобряване на сключването от Комисията на Меморандум за разбирателство между Европейската общност за атомна енергия (Евратом) и правителството на Канада относно сътрудничеството в областта на изследването и развитието на ядрения синтез(86/28/Евратом)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално член 101, втори параграф от него,като взе предвид препоръката на Комисията,като има предвид, че Комисията проведе преговори в съответствие с директиви на Съвета и предложи да се сключи Меморандум за разбирателство между Европейската общност за атомна енергия и правителството на Канада относно сътрудничеството в областта на изследването и развитието на ядрения синтез;като има предвид, че сключването от Комисията на този меморандум за разбирателство следва да бъде одобрено,РЕШИ:Член единственСключването от Комисията на Меморандум за разбирателство между Европейската общност за атомна енергия и правителството на Канада относно сътрудничеството в областта на изследването и развитието на ядрения синтез се одобрява.Текстът на Меморандума за разбирателство е приложен към настоящото решение.Съставено в Брюксел на 20 януари 1986 година.За СъветаПредседателG. Braks--------------------------------------------------


title: Решение (ЕС) 2015/601 на Европейския парламент и на Съвета от 15 април 2015 година за предоставяне на макрофинансова помощ на Украйна

text:
               17.4.2015

               BG

               Официален вестник на Европейския съюз

               L 100/1

         РЕШЕНИЕ (ЕС) 2015/601 НА ЕВРОПЕЙСКИЯ ПАРЛАМЕНТ И НА СЪВЕТА
   от 15 април 2015 година
   за предоставяне на макрофинансова помощ на Украйна
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 212 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   в съответствие с обикновената законодателна процедура (1),
   като имат предвид, че:

               (1)

               Отношенията между Европейския съюз и Украйна се развиват в рамките на Европейската политика за съседство (ЕПС) и Източното партньорство. Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (2) (Споразумението за асоцииране), включващо задълбочена и всеобхватна зона за свободна търговия (ЗВЗСТ), беше договорено в периода 2007—2011 г. То беше парафирано през 2012 г. и беше подписано от Украйна на 21 март 2014 г. и от Съюза на 27 юни 2014 г. От 1 ноември 2014 г. насам временно се прилагат важни части от Споразумението за асоцииране в областта на зачитането на правата на човека, основните свободи и принципите на правовата държава, политическия диалог и политическата реформа, правосъдието, свободата и сигурността и икономическото и финансовото сътрудничество.

               (2)

               На 25 май и на 26 октомври 2014 г., след възстановяването на Конституцията на Украйна от 2004 г., успешно бяха проведени съответно президентските и парламентарните избори. След като на 2 декември 2014 г. беше сформирано новото правителство, което отразява резултатите от парламентарните избори в страната, Украйна потвърди ангажимента си за провеждането на политически и икономически реформи в съответствие с рамката, предвидена от Споразумението за асоцииране и представи план за действие, в който са описани планираните реформи.

               (3)

               Нарушаването на суверенитета и териториалната цялост на Украйна и свързаният с това военен конфликт се отразяват тежко върху и без това нестабилното икономическо и финансово положение. Украйна е изправена пред трудна ситуация по отношение на платежния баланс и ликвидността, свързана с намаляващото доверие и съответно изтичането на капитали, както и влошаващата се фискална ситуация в резултат на преките бюджетни разходи във връзка с конфликта, по-дълбоката от очакваното рецесия и загубата на финансови приходи от географските области, контролирани от сепаратистите. Успоредно с това икономическата ситуация се влоши и в резултат на вече съществуващите структурни слабости и уязвимостта в бюджетен и външнофинансов аспект.

               (4)

               В този контекст нуждите на Украйна от външно финансиране са значително по-големи от първоначално определените, което налага отпускането на допълнителна финансова помощ от международните кредитори и донори. При последната си мисия за преглед на изпълнението на програмата експертите на Международния валутен фонд (МВФ) установиха значителна нужда от финансиране, превишаваща обещаното досега финансиране от международната общност, което включва макрофинансовата помощ от Съюза съгласно Решение 2002/639/ЕО на Съвета (3), Решение № 646/2010/ЕС на Европейския парламент и на Съвета (4) и Решение 2014/215/ЕС на Съвета (5).

               (5)

               Съюзът нееднократно заяви ангажимента си да подкрепи новото украинско правителство за постигане на целите му за стабилизиране на обстановката и предприемане на курс към реформи. Съюзът също така обяви своята готовност да подкрепи изцяло усилията на международната общност и международните финансови институции, по-конкретно МВФ, във връзка с пакета за международна помощ за посрещане на неотложните нужди на Украйна, който е обвързан с ясни ангажименти на Украйна за реформи. Финансовата помощ от Съюза за Украйна е съвместима с политиката на Съюза, установена в Европейската политика за съседство и в Източното партньорство. В заключенията си от 18 декември 2014 г. Европейският съвет посочи, че след втория транш от плащанията на Комисията през декември 2014 г. в размер на 500 млн. евро за макрофинансова помощ, Съюзът и неговите държави членки са готови допълнително да подкрепят и подпомогнат процеса на реформи в Украйна, заедно с другите донори и в съответствие с условията на МВФ.

               (6)

               Макрофинансовата помощ от Съюза следва да представлява извънреден финансов инструмент на необвързана и нецелева подкрепа за платежния баланс, предназначена да покрие нуждите на бенефициера от незабавно външно финансиране, и следва да бъде в основата на прилагането на политическа програма, съдържаща строги незабавни мерки за икономически корекции и структурни реформи, насочени към подобряване на състоянието на платежния баланс в краткосрочен план.

               (7)

               На 30 април 2014 г. украинските власти и МВФ се споразумяха за двугодишно стендбай споразумение в размер на 10,976 милиарда специални права на тираж (СПТ) (около 17,01 милиарда долара, 800 процента от квотата) в подкрепа на украинската програма за икономически корекции и реформи.

               (8)

               С оглед на бързо влошаващия се платежен баланс на Украйна Комисията обяви на 5 март 2014 г. пакет от мерки за финансова помощ, който беше одобрен на извънредното заседание на Европейския съвет на 6 март 2014 г. Пакетът включва финансова помощ в размер на 11 млрд. евро за периода 2014—2020 г., включително 1,565 млрд. евро под формата на безвъзмездни средства за същия период, набрани по линия на Европейския инструмент за съседство и партньорство, Механизма за инвестиции по линия на добросъседството, Инструмента, допринасящ за стабилността и мира, и бюджетния ред за обща външна политика и политика на сигурност, както и макрофинансова помощ от Съюза в размер до 1,61 млрд. евро за периода 2014—2015 г.

               (9)

               На 9 септември 2014 г. поради влошаващата се икономическа ситуация и перспективи Украйна поиска макрофинансова помощ от Съюза. Това искане беше отправено повторно в друго писмо от 15 декември 2014 г.

               (10)

               Тъй като Украйна е страна, попадаща в обхвата на ЕПС, следва да бъде разглеждана като страна, която отговаря на условията за получаване на макрофинансова помощ от Съюза.

               (11)

               Предвид факта, че все още е налице значителен остатъчен недостиг на външно финансиране за платежния баланс на Украйна, надвишаващ средствата, предоставени от МВФ и другите многостранни институции, се счита, че при настоящите извънредни обстоятелства предвидената за Украйна макрофинансова помощ от Съюза („макрофинансовата помощ от Съюза“) представлява подходящ отговор на искането на Украйна за подпомагане на икономическото стабилизиране съвместно с програмата на МВФ. Макрофинансовата помощ от Съюза подкрепя икономическата стабилизация и програмата за структурни реформи на Украйна, като допълва средствата, предоставени в рамките на финансовото споразумение с МВФ.

               (12)

               Макрофинансовата помощ от Съюза следва да е насочена към подпомагане на възстановяването на устойчивото външно финансиране за Украйна, като по този начин подкрепя нейното икономическо и социално развитие в съответствие със Споразумението за асоцииране.

               (13)

               Определянето на размера на макрофинансовата помощ от Съюза се основава на подробна количествена оценка на остатъчните нужди на Украйна от външно финансиране и взема предвид капацитета ѝ да се финансира със собствени средства, и по-конкретно международните резерви, с които разполага. Макроикономическата помощ от Съюза следва да допълва програмите и средствата, осигурени от МВФ и Световната банка. При определянето на размера на помощта се отчитат също очакваният финансов принос от многостранните донори и нуждата да се осигури справедливо разпределение на тежестта между Съюза и другите донори, както и предварително съществуващото разпределение на другите инструменти на Съюза за външно финансиране в Украйна и добавената стойност на цялостното участие на Съюза.

               (14)

               Комисията следва да гарантира, че макрофинансовата помощ от Съюза съответства в правно отношение и по същество на основните принципи, целите и мерките, предприети в различните области на външната дейност и в рамките на други съответни политики на Съюза.

               (15)

               Макрофинансовата помощ от Съюза следва да подкрепи външната политика на Съюза по отношение на Украйна. Службите на Комисията и Европейската служба за външна дейност следва да работят в тясно сътрудничество през цялото времетраене на операцията за макрофинансова помощ, за да координират външната политика на Съюза и да гарантират нейната последователност.

               (16)

               Макрофинансовата помощ от Съюза следва да подкрепя ангажимента на Украйна за общи ценности със Съюза, включително такива като демокрацията, върховенството на закона, доброто управление, зачитането на правата на човека, устойчивото развитие и намаляването на бедността, както и ангажираността на Украйна с принципите за отворена и справедлива търговия, основана на правила.

               (17)

               Предварително условие за предоставянето на макрофинансова помощ от Съюза следва да бъде съблюдаването от Украйна на ефективни демократични механизми, включително многопартийна парламентарна система и принципите на правовата държава, и осигуряването на гаранции за зачитането на правата на човека. Освен това чрез постигането на конкретните цели на макрофинансовата помощ от Съюза следва да се подобрят ефикасността, прозрачността и отчетността на системите за управление на публичните финанси в Украйна и да се насърчат структурните реформи, насочени към подкрепа за устойчив и приобщаващ растеж, създаване на работни места и фискална консолидация. Комисията и Европейската служба за външна дейност следва редовно да наблюдават както спазването на предварителните условия, така и постигането на тези цели.

               (18)

               С оглед осигуряване на ефикасна защита на финансовите интереси на Съюза, свързани с макрофинансовата помощ от Съюза, Украйна следва да предприеме подходящи мерки относно предотвратяването и борбата с измамите, корупцията и всякакви други нередности във връзка с тази помощ. Освен това следва да се предвиди извършването на проверки от страна на Комисията и на одити от страна на Сметната палата.

               (19)

               Отпускането на макрофинансовата помощ от Съюза не засяга правомощията на Европейския парламент и на Съвета (като бюджетен органи).

               (20)

               Размерът на необходимата макрофинансова помощ от Съюза следва да съответства на бюджетните кредити, предвидени в многогодишната финансова рамка.

               (21)

               Макрофинансовата помощ от Съюза следва да бъде управлявана от Комисията. За да се гарантира, че Европейският парламент и Съветът могат да следят изпълнението на настоящото решение, Комисията следва редовно да ги информира за развитието по отношение на помощта и да им предоставя съответните документи.

               (22)

               За да се гарантират еднакви условия за изпълнение на настоящото решение, на Комисията следва да бъдат предоставени изпълнителни правомощия. Тези правомощия следва да бъдат упражнявани в съответствие с разпоредбите на Регламент (ЕС) № 182/2011 на Европейския парламент и на Съвета (6).

               (23)

               Макрофинансовата помощ от Съюза следва да бъде обвързана с изпълнението на условия в областта на икономическата политика, които ще бъдат определени в Меморандума за разбирателство. За да се осигурят еднакви условия на изпълнение, както и за по-голяма ефикасност, на Комисията следва да бъде предоставено правомощието да договори тези условия с украинските власти под надзора на Комитета на представителите на държавите-членки в съответствие с Регламент (ЕС) № 182/2011. Съгласно този регламент процедурата по консултиране следва по принцип да се прилага за всички случаи с изключение на предвидените в регламента. Като се има предвид потенциално важният ефект на помощта, която превишава 90 млн. евро, е уместно за операциите над този праг да се използва процедурата по разглеждане. Предвид размера на макрофинансовата помощ от Съюза за Украйна процедурата по разглеждане следва да се прилага за приемането на Меморандума за разбирателство, както и за намаляване, временно прекратяване или отмяна на помощта,

         ПРИЕХА НАСТОЯЩОТО РЕШЕНИЕ:
   Член 1
   1.   Съюзът предоставя на Украйна макрофинансова помощ („макрофинансова помощ от Съюза“) с максимален размер 1,8 млрд. евро с цел подпомагане на икономическото стабилизиране и плана за съществени реформи в Украйна. Помощта се отпуска на Украйна за покриване на нуждите на платежния баланс, определени в програмата на МВФ.
   2.   Пълният размер на макрофинансовата помощ от Съюза се предоставя на Украйна под формата на заеми. Комисията се оправомощава от името на Съюза да заема необходимите средства от капиталовите пазари или от финансовите институции и от своя страна да ги отпуска като заем на Украйна. Максималният срок до падежа на заемите не надхвърля 15 години.
   3.   Отпускането на макрофинансовата помощ от Съюза се управлява от Комисията по начин, който е в съответствие със споразуменията или договореностите, постигнати между МВФ и Украйна, и с основните принципи и цели на икономическата реформа, заложени в Споразумението за асоцииране и в Програмата за асоцииране ЕС—Украйна, договорени по линия на ЕПС.
   Комисията осведомява редовно Европейския парламент и Съвета за развитието във връзка с макрофинансовата помощ от Съюза, включително плащанията, и предоставя своевременно на тези институции съответните документи.
   4.   Макрофинансовата помощ от Съюза се предоставя за период от две години и половина, считано от деня след влизането в сила на Меморандума за разбирателство, посочен в член 3, параграф 1.
   5.   Ако финансовите нужди на Украйна намалеят съществено през периода на отпускане на макрофинансовата помощ от Съюза в сравнение с първоначалните прогнози, като действа в съответствие с процедурата по разглеждане, посочена в член 7, параграф 2, Комисията намалява размера на помощта, временно я спира или я отменя.
   Член 2
   1.   Предварително условие за предоставянето на макрофинансова помощ от Съюза е съблюдаването от Украйна на ефективни демократични механизми, включително многопартийна парламентарна система и принципите на правовата държава, и осигуряването на гаранции за зачитането на правата на човека.
   2.   През целия цикъл на макрофинансовата помощ от Съюза Комисията и Европейската служба за външна дейност следят за изпълнението на това задължително условие.
   3.   Параграфи 1 и 2 се прилагат в съответствие с Решение 2010/427/ЕС на Съвета (7).
   Член 3
   1.   В съответствие с посочената в член 7, параграф 2 процедура по разглеждане Комисията договаря с украинските власти ясно определени условия за икономическата политика и финансови условия, като акцентът се поставя върху структурните реформи и стабилността на публичните финанси, от които зависи макрофинансовата помощ от Съюза и които да бъдат установени в Меморандума за разбирателство („Меморандум за разбирателство“), съдържащ график за изпълнение на тези условия.
   Икономическата политика и финансовите условия, определени в Меморандума за разбирателство, съответстват на споразуменията или договореностите, посочени в член 1, параграф 3, включително програмите за макроикономически корекции и структурни реформи, изпълнявани от Украйна с подкрепата на МВФ.
   2.   С посочените в параграф 1 условия се цели повишаване на ефикасността, прозрачността и отчетността на системите за управление на публичните финанси в Украйна, включително по отношение на използването на макрофинансовата помощ от Съюза. Напредъкът по взаимното отваряне на пазара, развиването на справедлива търговия, основана на правила, и другите приоритети в рамките на външната политика на Съюза също се вземат надлежно предвид при определянето на мерките на политиката. Комисията редовно следи постигнатия при осъществяването на тези цели напредък.
   3.   Подробните финансови условия на макрофинансовата помощ от Съюза се определят в споразумение за заем, което се договаря между Комисията и украинските власти.
   4.   Комисията редовно проверява дали продължават да се спазват условията, предвидени в член 4, параграф 3, включително дали икономическите политики на Украйна са в съответствие с целите на макрофинансовата помощ от Съюза. В този процес Комисията си сътрудничи тясно с МВФ и Световната банка, а когато е необходимо, и с Европейския парламент и Съвета.
   Член 4
   1.   При спазване на условията, предвидени в параграф 3 Комисията предоставя макрофинансовата помощ от Съюза на три транша под формата на заем. Размерът на всеки транш се определя в Меморандума за разбирателство.
   2.   Сумите на макрофинансовата помощ от Съюза се отпускат, когато това е необходимо, в съответствие с Регламент (ЕО, Евратом) № 480/2009 на Съвета (8).
   3.   Комисията взема решение за изплащане на траншовете, при условие че е изпълнено всяко едно от следните условия:

               а)

               задължителното условие по член 2;

               б)

               постигнати са задоволителни резултати от Украйна при изпълнението на политическа програма, съдържаща строги мерки за икономически корекции и структурни реформи, подкрепена от кредитно споразумение с МВФ като непредпазна мярка; както и

               в)

               изпълнението, в рамките на конкретни срокове, на икономическата политика и на финансовите условия, договорени в Меморандума за разбирателство

         4.   Изплащането на втория транш се извършва не по-рано от три месеца след изплащането на първия транш.
   Изплащането на третия транш се извършва не по-рано от три месеца след датата на изплащане на втория транш.
   5.   Ако условията, предвидени в параграф 3, не са изпълнени, Комисията временно спира или отменя изплащането на макрофинансовата помощ от Съюза. В такъв случай тя информира Европейския парламенти и Съвета за причините за спирането или отмяната.
   6.   Макрофинансовата помощ от Съюза се изплаща на Националната банка на Украйна. В зависимост от разпоредбите, които предстои да бъдат договорени в Меморандума за разбирателство, включително потвърждение на остатъчните нужди на Украйна от бюджетно финансиране, финансовите средства от Съюза може да бъдат преведени на Министерството на финансите на Украйна като краен получател.
   Член 5
   1.   Операциите по получаването и отпускането на заем, свързани с макрофинансовата помощ от Съюза, се извършват в евро, с един и същ вальор и не могат да ангажират Съюза в преобразуване на падежи, нито да го излагат на валутни или лихвени рискове, или на други търговски рискове.
   2.   Ако обстоятелствата позволяват и при искане на Украйна, Комисията може да предприеме необходимите стъпки, за да гарантира, че в условията на заема е включена клауза за предсрочното му погасяване, съпроводена от съответната клауза в условията на операциите по получаване на заем.
   3.   Ако обстоятелствата позволяват подобряване на лихвения процент по заема и по искане на Украйна, Комисията може да реши да рефинансира изцяло или отчасти първоначалните заеми или да преструктурира съответните финансови условия. Операциите по рефинансиране или преструктуриране се извършват в съответствие с параграфи 1 и 4 и не водят до удължаване на срока до падежа на съответните заеми или до увеличаване на неизплатената главница към датата на рефинансиране или преструктуриране.
   4.   Всички разходи на Съюза, свързани с операциите по получаване и предоставяне на заем съгласно настоящото решение, са за сметка на Украйна.
   5.   Комисията информира Европейския парламент и Съвета за развитието на операциите, посочени в параграфи 2 и 3.
   Член 6
   1.   Макрофинансовата помощ от Съюза се предоставя в съответствие с Регламент (ЕС, Евратом) № 966/2012 на Европейския парламент и на Съвета (9) и Делегиран регламент (ЕС) № 1268/2012 на Комисията (10).
   2.   Усвояването на макрофинансовата помощ от Съюза се ръководи чрез пряко управление.
   3.   Меморандумът за разбирателство и Споразумението за заем съдържат разпоредби, които:

               а)

               гарантират, че Украйна извършва редовни проверки за правилното използване на финансирането от общия бюджет на Съюза, предприема съответните мерки за предотвратяване на нередности и измами и ако е необходимо, предприема правни действия за събирането на средствата, предоставени съгласно настоящото решение, които са били незаконно присвоени;

               б)

               осигуряват защитата на финансовите интереси на Съюза, по-конкретно като се предвиждат конкретни мерки във връзка с предотвратяването и борбата с измамите, корупцията и всички други нередности, засягащи макрофинансовата помощ от Съюза, в съответствие с Регламент (ЕО, Евратом) № 2988/95 на Съвета (11), Регламент (Евратом, ЕО) № 2185/96 на Съвета (12) и Регламент (ЕС, Евратом) № 883/2013 на Европейския парламент и на Съвета (13);

               в)

               упълномощават изрично Комисията, включително Европейската служба за борба с измамите, или нейните представители да провеждат проверки, включително проверки и инспекции на място;

               г)

               упълномощават изрично Комисията и Сметната палата да правят одити в периода на предоставяне на макрофинансовата помощ от Съюза и след него, включително одити на документи и одити на място, напр. оперативни оценки; и

               д)

               гарантират, че Съюзът има право на предсрочно пълно изплащане на заема, ако бъде установено, че във връзка с управлението на макрофинансовата помощ от Съюза Украйна е участвала в измама или корупция, или друга незаконна дейност, която е в ущърб на финансовите интереси на Съюза.

         4.   По време на усвояването на макрофинансовата помощ от Съюза Комисията следи, посредством оперативни оценки за стабилността на финансовите споразумения на Украйна, административните процедури и механизмите за вътрешен и външен контрол, които са от значение за финансовата помощ.
   Член 7
   1.   Комисията се подпомага от комитет. Този комитет е комитет по смисъла на Регламент (ЕС) № 182/2011.
   2.   При позоваване на настоящия параграф се прилага член 5 от Регламент (ЕС) № 182/2011.
   Член 8
   1.   До 30 юни всяка година Комисията представя на Европейския парламент и на Съвета доклад относно изпълнението на настоящото решение през предходната година, включващ оценка на изпълнението. В посочения доклад:

               а)

               се разглежда напредъкът при усвояването на макрофинансовата помощ от Съюза;

               б)

               се прави оценка на икономическото състояние и на перспективите пред Украйна, както и на напредъка при изпълнението на политическите мерки, посочени в член 3, параграф 1;

               в)

               се посочва връзката между условията за икономическата политика, определени в Меморандума за разбирателство, текущите икономически и бюджетни показатели на Украйна и решенията на Комисията за изплащане на траншовете по макрофинансовата помощ от Съюза.

         2.   Не по-късно от две години след изтичането на срока за предоставяне на помощта, посочен в член 1, параграф 4, Комисията представя на Европейския парламент и на Съвета доклад за последваща оценка на резултатите и ефикасността на предоставената макрофинансова помощ от Съюза и на степента, до която тя е допринесла за постигане на целите на помощта.
   Член 9
   Настоящото решение влиза в сила на третия ден след деня на публикуването му в Официален вестник на Европейския съюз.

      Съставено в Брюксел на 15 април 2015 година.

            За Европейския парламент

            Председател

         M. SCHULZ

            За Съвета

            Председател

         Z. KALNIŅA-LUKAŠEVICA

      (1)  Позиция на Европейския парламент от 25 март 2015 г. (все още непубликувана в Официален вестник) и решение на Съвета от 31 март 2015 г.

      (2)  ОВ L 161, 29.5.2014 г., стр. 3.

      (3)  Решение 2002/639/ЕО на Съвета от 12 юли 2002 г. за предоставяне на допълнителна макрофинансова помощ на Украйна (ОВ L 209, 6.8.2002 г., стр. 22).

      (4)  Решение № 646/2010/ЕС на Европейския парламент и на Съвета от 7 юли 2010 г. за предоставяне на макрофинансова помощ на Украйна (ОВ L 179, 14.7.2010 г., стр. 1).

      (5)  Решение 2014/215/ЕС на Съвета от 14 април 2014 г. за предоставяне на макрофинансова помощ на Украйна (ОВ L 111, 15.4.2014 г., стр. 85).

      (6)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

      (7)  Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (ОВ L 201, 3.8.2010 г., стр. 30).

      (8)  Регламент (ЕО, Евратом) № 480/2009 на Съвета от 25 май 2009 г. относно създаване на Гаранционен фонд за външни дейности (ОВ L 145, 10.6.2009 г., стр. 10).

      (9)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (10)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).

      (11)  Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (ОВ L 312, 23.12.1995 г., стр. 1).

      (12)  Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).

      (13)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).


title: 2014/548/ЕС, Евратом: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Изпълнителната агенция на Европейския съвет за научни изследвания за финансовата 2012 година

text:
               5.9.2014

               BG

               Официален вестник на Европейския съюз

               L 266/108

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Изпълнителната агенция на Европейския съвет за научни изследвания за финансовата 2012 година
   (2014/548/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2012 година (1),

               —

               като взе предвид консолидираните годишни отчети на Европейския съюз за финансовата 2012 година (COM(2013) 570 – C7–0273/2013) (2),

               —

               като взе предвид окончателните годишни отчети на Изпълнителната агенция на Европейския съвет за научни изследвания за финансовата 2012 година,

               —

               като взе предвид доклада на Комисията за последващите действия по освобождаването от отговорност във връзка с изпълнението на бюджета за финансовата 2011 година (COM(2013) 668) и работните документи на службите на Комисията, придружаващи този доклад (SWD(2013) 348 и SWD(2013) 349),

               —

               като взе предвид доклада на Комисията относно оценката на финансите на Съюза въз основа на постигнатите резултати (COM(2013) 461) и работните документи на службите на Комисията, придружаващи този доклад (SWD(2013) 228 и SWD(2013) 229),

               —

               като взе предвид годишния доклад на Комисията до органа за освобождаване от отговорност във връзка с изпълнението на бюджета относно вътрешните одити, извършени през 2012 г. (COM(2013) 606), и работния документ на службите на Комисията, придружаващ този доклад (SWD(2013) 314),

               —

               като взе предвид доклада на Сметната палата относно годишните отчети на Изпълнителната агенция на Европейския съвет за научни изследвания за финансовата 2012 година, придружен от отговорите на Агенцията (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2012 година в съответствие с член 287 от Договора за функционирането на ЕС,

               —

               като взе предвид препоръката на Съвета от 18 февруари 2014 г. относно освобождаването от отговорност на изпълнителните агенции във връзка с изпълнението на бюджета за финансовата 2012 година (05850/2014 – C7–0049/2014),

               —

               като взе предвид членове 317, 318 и 319 от Договора за функционирането на ЕС и член 106а от Договора за създаване на Европейската общност за атомна енергия,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение 2008/37/ЕО на Комисията от 14 декември 2007 г. за създаване на Изпълнителна агенция на Европейския съвет за научни изследвания за управление на специфичната общностна програма „Идеи“ в областта на граничните изследвания в изпълнение на Регламент (ЕО) № 58/2003 на Съвета (9),

               —

               като взе предвид Решение за изпълнение 2013/779/ЕС на Комисията от 17 декември 2013 г. за създаване на Изпълнителна агенция на Европейския научноизследователски съвет и за отмяна на Решение 2008/37/ЕО (10),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7–0242/2014),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на Европейския съюз тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               Освобождава директора на Изпълнителната агенция на Европейския съвет за научни изследвания от отговорност във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията, която е неразделна част от неговите решения за освобождаване от отговорност във връзка с изпълнението на общия бюджет на Европейския съюз за финансовата 2012 година, раздел III – Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2012 година, раздел III – Комисия, както и резолюцията, която е неразделна част от тези решения, на директора на Изпълнителната агенция на Европейския съвет за научни изследвания, на Съвета, Комисията, Съда на Европейския съюз и на Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 56, 29.2.2012 г.

      (2)  ОВ C 334, 15.11.2013 г., стр. 1.

      (3)  ОВ C 365, 13.12.2013 г., стр. 190.

      (4)  ОВ C 331, 14.11.2013 г., стр. 10.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 9, 12.1.2008 г., стр. 15.

      (10)  ОВ L 346, 20.12.2013 г., стр. 58.


title: 2008/728/ЕО: Решение на Съвета от 15 септември 2008 година за назначаване на един член от Белгия и на един заместник-член от Белгия в Комитета на регионите

text:
               16.9.2008

               BG

               Официален вестник на Европейския съюз

               L 247/26

      РЕШЕНИЕ НА СЪВЕТА

   от 15 септември 2008 година
   за назначаване на един член от Белгия и на един заместник-член от Белгия в Комитета на регионите
   (2008/728/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Белгия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1).

               (2)

               След оставката на г-жа Joëlle KAPOMPOLÉ се освободи едно място за член на Комитета на регионите. След назначаването на г-н Patrick LACHAERT за член на Комитета на регионите се освободи едно място за заместник-член на Комитета на регионите,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               за член:
               Г-н Patrick LACHAERT, Vlaams Volksvertegenwoordiger (промяна на мандата),
               и

               б)

               за заместник-член:
               Г-н Marc VAN DEN ABEELEN, Vlaams Volksvertegenwoordiger.

         Член 2
   Настоящото решение поражда действие от деня на приемането му.

      Съставено в Брюксел на 15 септември 2008 година.

            За Съвета

            Председател

         B. KOUCHNER

      (1)  ОВ L 56, 25.2.2006 г., стр. 75.


title: Решение на Съвета от 18 юни 2001 година за сключване на Споразумението между Европейската общност и Република Турция относно участието на Република Турция в Европейската агенция по околна среда и Европейската мрежа за информация и наблюдение на околната среда

text:
Важна правна забележка

|

32001D0594

Официален вестник n° L 213 , 07/08/2001 стр. 0111 - 0111 специално чешко издание глава 11 том 38 стр. 101  - 101 специално испанско издание глава 11 том 38 стр. 101  - 101 специално унгарско издание глава 11 том 38 стр. 101  - 101 специално литвийско издание глава 11 том 38 стр. 101  - 101 LV.ES глава 11 том 38 стр. 101  - 101 MT.ES глава 11 том 38 стр. 101  - 101 PL.ES глава 11 том 38 стр. 101  - 101 SK.ES глава 11 том 38 стр. 101  - 101 специално словенско издание глава 11 том 38 стр. 101  - 101

		20010618Решение на Съветаот 18 юни 2001 годиназа сключване на Споразумението между Европейската общност и Република Турция относно участието на Република Турция в Европейската агенция по околна среда и Европейската мрежа за информация и наблюдение на околната среда(2001/594/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 175, параграф 1 във връзка с първото изречение на алинея първа от параграф 2 на член 300, и алинея първа от параграф 3 на член 300 от него,като взе предвид предложението на Комисията,като взе предвид мнението на Европейския парламент [1],като има предвид, че:(1) Европейската агенция по околна среда и Европейската мрежа за информация и наблюдение на околната среда бяха учредени с Регламент (ЕИО) № 1210/90 [2].(2) Европейският съвет в Люксембург (декември 1997 г.) определи участието в програми и агенции на Общността за начин да се ускори изпълнението на предприсъединителната стратегия за страните от Централна и Източна Европа. Относно участието в агенции заключенията на Европейския съвет са, че "агенциите на Общността, в които страните-кандидатки могат да участват, ще бъдат определени конкретно за всяка отделна страна".(3) Европейският съвет в Хелзинки (декември 1999 г.) потвърди всеобхватната същност на присъединителния процес, който понастоящем включва 13 страни кандидатки, участващи в единна рамка в присъединителния процес на равни начала.(4) На 14 февруари 2000 г., в съответствие с член 300, параграф 1 от Договора, Съветът упълномощи Комисията да започне преговори за участието на страните-кандидатки в Европейската агенция по околна среда,РЕШИ:Член 1Споразумението между Европейската общност и Република Турция относно участието на Република Турция в Европейската агенция за околна среда и Европейската мрежа за информация и наблюдение на околната среда се одобрява от името на Общността.Текстът на споразумението е приложен към настоящото решение.Член 2Оправомощава председателя на Съвета да определи лицето/лицата, упълномощено/и да извърши/ат нотифицирането, предвидено в член 17 от споразумението.Член 3Настоящото решение се публикува в Официален вестник на Европейските общности.Съставено в Люксембург на 18 юни 2001 година.За СъветаПредседателM. Winberg[1] Становище от 31.5.2001 г. (все още непубликувано в Официален вестник).[2] ОВ L 120, 11.5.1990 г., стр. 1. Регламент, последно изменен с Регламент (ЕО) № 933/1999 (ОВ L 117, 5.5.1999 г., стр. 1).--------------------------------------------------20010618ПРИЛОЖЕНИЕ--------------------------------------------------20010618Споразумениемежду Европейската общност и Република Турция относно участието на Република Турция в Европейската агенция по околна среда и в Европейската мрежа за информация и наблюдение на околната средаЕВРОПЕЙСКАТА ОБЩНОСТ,от една страна,и РЕПУБЛИКА ТУРЦИЯ, наричана по-долу "Турция",от друга страна,КАТО ВЗЕМАТ ПРЕДВИД кандидатурата на Турция за участие в Европейската агенция по околната среда още преди присъединяването към Европейския съюз,КАТО ПРИПОМНЯТ, че Европейският съвет в Люксембург (м. декември 1997 г.) определи участието в програми и агенции на Общността за начин да се ускори изпълнението на предприсъединителната стратегия,КАТО ВЗЕМАТ ПРЕДВИД Регламент (ЕИО) 1210/90 на Съвета, изменен с Регламент (ЕО) 933/1999 на Съвета относно създаването на Европейската агенция по околната среда и Европейската мрежа за информация и наблюдение на околната среда,КАТО ПРИЗНАВАТ факта, че основна цел на Турция е да стане член на Европейския съюз и че участието в Европейската агенция по околната среда ще подпомогне Турция в постигането на тази цел,СЕ СПОРАЗУМЯХА ЗА СЛЕДНОТО:Член 1Турция участва изцяло в Европейската агенция по околната среда, наричана по-долу "Агенцията", и в Европейската мрежа за информация и наблюдение на околната среда (Eionet), учредени с Регламент (ЕИО) № 1210/90, изменен с Регламент (ЕО) 933/1999.Член 2Турция участва финансово в дейностите, посочени в член 1 (Агенцията и Eionet), както следва:- финансовият принос на Турция нараства прогресивно в продължение на три години, през които дейностите на Агенцията ще бъдат поетапно въведени от Турция. Дължимите суми са следните:— 2033000 EUR  за първата година;— 2596000 EUR  за втората година;— 3127000 EUR  за третата година.От четвъртата година, считано от влизането в сила на настоящото споразумение, Турция трябва да поеме пълната стойност по финансовото си участие в Агенцията, а именно 3127000 EUR,- възможната финансова помощ по програми за съдействие на Общността се договарят отделно съгласно принципите на съответните програми на Общността.Останалите условия по финансовото участие на Турция са определени в приложение I, представляващо неразделна част от настоящото споразумение.Член 3Турция участва изцяло, без право на глас, в Управителния съвет на Агенцията и в работата на Научния комитет към Агенцията.Член 4В рамките на три месеца от влизането в сила на настоящото споразумение Турция информира Агенцията за основните съставни елементи на националните си информационни мрежи, определени в член 4, параграф 2 от Регламент (ЕИО) 1210/90, изменен с Регламент (ЕО) 933/1999.Член 5Турция изрично определя сред институциите, посочени в член 4, или сред други организации на нейната територия, "национална фокусна точка" за координация и/или предаване на информацията, предоставяна на национално ниво, до Агенцията, както и до институциите и органите, формиращи част от Eionet, включително тематичните центрове, посочени в член 6.Член 6В рамките на срока по член 4 Турция може също така да определи сред институциите или организациите на своята територия тези, на които може да бъде специално възложено да сътрудничат с Агенцията по определени теми от особен интерес. Институцията, определена по този начин, трябва да бъде в състояние да сключи споразумение с Агенцията и да действа в мрежата като тематичен център с определени функции и задачи. Тези центрове взаимодействат с други институции, които са част от мрежата.Член 7В рамките на три месеца след получаване на изисканата информация, посочена в членове 4, 5 и 6, Управителният съвет на Агенцията прави преглед на основните елементи от мрежата с оглед участието на Турция.Член 8Турция трябва да предоставя данни съгласно задълженията и практиките, установени в работната програма на Агенцията.Член 9Агенцията може да договаря необходимите условия с организациите и институциите, определени от Турция и формиращи част от мрежата съгласно членове 4, 5 и 6, и в частност да сключва договори с цел успешно изпълнение на задачите, които може да им възложи.Член 10Данните за околната среда, предоставяни на Агенцията или произтичащи от нея, могат да бъдат публикувани и се предоставят за публичен достъп, при условие че защитата от достъп до информация с поверителен характер е осигурена в Турция в еднаква степен, както в страните от Общността.Член 11Агенцията има статут на юридическо лице в Турция. Тя се ползва в Турция с най-широката правоспособност, предоставяна на юридическите лица съгласно нейното законодателство.Член 12Турция прилага спрямо Агенцията Протокола за привилегиите и имунитетите на Европейските общности, който — като приложение II към настоящото споразумение — представлява неразделна част от него.Член 13Чрез дерогация от член 12, параграф 2, буква а) от Регламент (ЕИО, Евратом, ЕОВС) № 259/68 на Съвета за Правилника за длъжностните лица и условията за работа на другите служители на Съюза, граждани на Турция, ползващи се с пълни граждански права, могат да бъдат наемани на работа в Агенцията по договор с изпълнителния директор на Агенцията.Член 14Страните предприемат всички необходими общи или специфични мерки за изпълнение на задълженията си по настоящото споразумение. Те полагат усилия за постигане на целите, заложени в споразумението.Член 15Настоящото споразумение се сключва за неопределен период от време до присъединяването на Турция към Европейския съюз. Всяка от страните може да денонсира споразумението, като нотифицира другата страна. Денонсирането на настоящото споразумение влиза в сила шест месеца след получаване на нотификацията.Член 16Настоящото споразумение се прилага на териториите, на които се прилагат Договорите за създаване на Европейската общност, Европейската общност за атомна енергия и Европейската общност за въглища и стомана, от една страна, а от друга страна — на територията на Турция.Член 17Настоящото споразумение се одобрява от всяка една от страните съгласно нейните собствени процедури. Настоящото споразумение влиза в сила от първия ден на втория месец след датата, на която последната страна уведоми първата страна, че всички процедури по приемане на споразумението са приключили.Член 18Настоящото споразумение се съставя в два екземпляра на английски, гръцки, датски, испански, италиански, немски, нидерландски, португалски, финландски, френски, шведски и турски език, като текстовете на всеки един от тези езици са еднакво автентични.--------------------------------------------------20010618ПРИЛОЖЕНИЕ IФИНАНСОВ ПРИНОС НА ТУРЦИЯ ЗА ЕВРОПЕЙСКАТА АГЕНЦИЯ ПО ОКОЛНАТА СРЕДА1. Финансовият принос на Турция, платим на бюджета на Европейския съюз за участие в Европейската агенция по околната среда е, както следва:— 2033000 EUR  за първата година на участие;— 2596000 EUR  за втората година на участие;— 3127000 EUR  за третата година на участие.От четвъртата година Турция трябва да поеме пълната стойност по финансовия си принос, а именно 3127000 EUR.2. Възможната финансова помощ по програми на Общността за подпомагане се договаря отделно съгласно принципите на съответните програми.3. Финансовото участие на Турция ще се управлява в съответствие с Финансовия регламент, приложим към общия бюджет на Европейския съюз.Пътните разходи, както и квартирните и дневни разноски на представители и експерти от Турция за участие в дейности или срещи на Европейската агенция по околната среда във връзка с изпълнението на работната програма на Агенцията, се възстановяват от Европейската агенция по околната среда на същата база и в съответствие с понастоящем действащите процедури за държавите-членки на Европейския съюз.4. След влизане в сила на настоящото споразумение и в началото на всяка следваща година Комисията ще изпраща на Турция изискване за плащане, отговарящо на финансовото ѝ участие в Европейската агенция по околната среда съгласно настоящото споразумение. За първата календарна година от участието си Турция ще плати вноска, изчислена пропорционално от датата на присъединяване до края на годината. От следващата година финансовото участие ще бъде в съответствие с настоящото споразумение.5. Това финансово участие се изразява в евро и плащанията се извършват по банкова сметка в евро на Комисията на Европейските общности.6. Турция ще внася финансовият си принос съгласно изискването за плащане:- за своята част — до 1 май, при условие че изискването за плащане е изпратено от Комисията преди 1 април, или най-късно 30 дни след като е изпратено изискването за плащане.7. Всяко закъснение в плащането на вноската води до начисляване на лихви, дължими от Турция върху неизплатените суми от датата на падежа. Размерът на лихвения процент отговаря на налагания към датата на падежа лихвен процент от Европейската централна банка за операциите, извършвани в евро, завишен с 1,5 процента.--------------------------------------------------20010618ПРИЛОЖЕНИЕ II20010618ПРОТОКОЛ ЗА ПРИВИЛЕГИИТЕ И ИМУНИТЕТИТЕ НА ЕВРОПЕЙСКИТЕ ОБЩНОСТИВИСОКОДОГОВАРЯЩИТЕ СЕ СТРАНИ,КАТО СЪЗНАВАТ, че по силата на член 28 от Договора за създаване Единен съвет и Единна комисия на Европейските общности, тези Общности, както и Европейската инвестиционна банка, се ползват на територията на държавите-членки с необходимите за изпълнението на тези задачи привилегии и имунитети,СЕ СПОРАЗУМЯХА ЗА следните разпоредби, които са приложени към този договор:ГЛАВА IСОБСТВЕНОСТ, СРЕДСТВА, ИМУЩЕСТВА И ФУНКЦИОНИРАНЕ НА ЕВРОПЕЙСКИТЕ ОБЩНОСТИЧлен 1Помещенията и сградите на Общностите са неприкосновени. Те не могат да бъдат подлагани на претърсване, реквизиция, конфискация или експроприиране. Собствеността и имуществата на Общностите не могат да бъдат подлагани на каквито и да било административни или правни ограничения без разрешение на Съда.Член 2Архивите на Общностите са неприкосновени.Член 3Общностите, тяхното имущество, приходи и друга собственост се освобождават от всички преки данъци.Правителствата на държавите-членки, когато е възможно, вземат всички подходящи мерки, за да опростят или възстановят косвените данъци или данъците върху продажбите, включени в цената на движимата или недвижимата собственост, когато Общностите осъществяват за свои официални нужди съществени покупки, чиято цена включва данъци и такси от този вид. Тези разпоредби не се прилагат по такъв начин, че да предизвикат нарушаване на конкуренцията в рамките на Общностите.Не се предоставя освобождаване от данъците, таксите и задължения, които са свързани с такси за предоставяне на комунални услуги.Член 4Общностите са освободени от всички мита, забрани и ограничения върху вноса и износа по отношение на предмети, предназначени за тяхно официално ползване; с внесените по този ред предмети не могат да се извършват сделки на разпореждане, независимо дали срещу заплащане или не, на територията на държавата, в която са били внесени, освен при условия, одобрени от правителството на тази държава.Общностите са освободени и от всички мита, забрани и ограничения върху вноса и износа на техните публикации.Член 5Европейската общност за въглища и стомана може да използва всякакви видове платежни средства и да притежава сметки в каквато и да било парична единица.ГЛАВА IIКОМУНИКАЦИИ И РАЗРЕШЕНИЯ ЗА ПРЕМИНАВАНЕ (LAISSEZ-PASSER)Член 6При своите официални комуникации и изпращането на всички свои документи институциите на Общностите се ползват на територията на всяка държава-членка с третирането, предоставяно от тази държава на дипломатическите мисии.Официалната кореспонденция и другите официални комуникации на институциите на Общностите не могат да бъдат подлагани на цензура.Член 71. На членовете и служителите на институциите на Общността може да бъде издадено разрешение за преминаване (laissez-passer) от председателите на тези институции, във форма, определена от Съвета, което се признава за документ, валиден за пътуване от органите на държавите-членки. Такива разрешения за преминаване (laissez-passer) се издават на длъжностни лица и други служители при условията, определени в Правилника за длъжностните лица и Условията за работа на другите служители на Общностите.Комисията може да сключва споразумения за признаването на тези разрешения за преминаване (laissez-passer) като документи, валидни за пътуване на територията на трети страни.2. Разпоредбите на член 6 от Протокола за привилегиите и имунитетите на Европейската общност за въглища и стомана остават приложими спрямо членовете и служителите на институциите, които към момента на влизане в сила на настоящия договор притежават разрешение за преминаване (laissez-passer), предвидено в този член, докато се прилагат разпоредбите на горепосочения параграф 1.ГЛАВА IIIЧЛЕНОВЕ НА АСАМБЛЕЯТАЧлен 8Никакво административно или друго ограничение не може да бъде налагано върху свободното движение на членовете на Европейския парламент, които пътуват до или от мястото на заседанията на Европейския парламент.На членовете на Европейския парламент по отношение на митническия и валутния контрол се предоставят:а) от тяхното собствено правителство — същите възможности като предоставяните на висшите длъжностни лица, които пътуват в чужбина във връзка с временни официални мисии;б) от правителствата на останалите държави-членки — същите възможности като предоставяните на представителите на чужди правителства, осъществяващи временни официални мисии.Член 9Членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им.Член 10По време на сесиите на Европейския парламент неговите членове притежават:а) на територията на тяхната собствена държава — имунитетите, предоставяни на членовете на националните парламенти;б) на територията на всяка друга държава-членка — имунитет от всякаква форма на задържане или съдебно производство.Имунитетът действа по подобен начин и по отношение на горепосочените членове по време на тяхното пътуване до и от мястото на заседанието на Европейския парламент.Не може да има позоваване на имунитета, когато член на парламента бъде заловен на мястото на извършване на нарушението и имунитетът не е пречка за Европейския парламент да упражни правото си за отнемане на имунитета на някой от нейните членове.ГЛАВА IVПРЕДСТАВИТЕЛИ НА ДЪРЖАВИТЕ-ЧЛЕНКИ, КОИТО УЧАСТВАТ В РАБОТАТА НА ИНСТИТУЦИИТЕ НА ЕВРОПЕЙСКИТЕ ОБЩНОСТИЧлен 11Представителите на държавите-членки, които участват в работата на институциите на Общностите, техните съветници и технически експерти при изпълнението на своите задължения и по време на пътуването си до и от мястото на заседанието се ползват с обичайните привилегии, имунитети и улеснения.Настоящият член се прилага също така и по отношение на членовете на консултативните органи на Общностите.ГЛАВА VДЛЪЖНОСТНИ ЛИЦА И ДРУГИ СЛУЖИТЕЛИ НА ЕВРОПЕЙСКИТЕ ОБЩНОСТИЧлен 12На територията на всяка държава-членка, независимо от своето гражданство, длъжностните лица и другите служители на Общността:а) се ползват с имунитет по отношение на съдебни производства във връзка с осъществените от тях действия при изпълнението на служебните им задължения, включително за казаното или написаното от тях, при спазване на разпоредбите на съответните договори, от една страна, на разпоредбите за отговорността на длъжностните лица и другите служители по отношение на Общностите и от друга страна, на компетентността на Съда да се произнася по спорове между Общностите и техните длъжностни лица и другите служители. Те продължават да се ползват с този имунитет и след като са престанали да заемат съответната длъжност;б) заедно със своите съпрузи и членовете на своите семейства на тяхна издръжка, те не могат да бъдат подлагани на ограничения във връзка с имиграцията или към тях да бъдат прилагани формалностите за регистриране на чужденци;в) относно разпоредбите за притежаването и обмена на валута, на тях трябва да бъдат предоставяни същите улеснения, каквито обикновено се предоставят на длъжностните лица от международните организации;г) притежават правото да внасят безмитно своите мебели и вещи към момента на своето първо заемане на поста в съответната държава, както и правото безмитно да реекспортират своите мебели и вещи при изтичане на мандата им в тази държава, при спазване и в двата случая на условията, които се считат за необходими от правителството на държавата, в която се упражнява това право;д) имат право да внасят безмитно лек автомобил за лична употреба, придобит или в държавата по тяхното последно постоянно пребиваване, или в държавата, чиито граждани са те, при условията на вътрешния пазар на тази държава, както и да го реекспортират безмитно, при спазване във всеки един от случаите на условията, които се считат за необходими от правителството на съответната държава.Член 13Длъжностните лица и другите служители на Общностите подлежат на данъчно облагане в полза на Общностите върху изплатените им от Общностите заплати, надници и възнаграждения, в съответствие с условията и процедурата, приети от Съвета по предложение на Комисията.Те се освобождават от националните данъци върху заплатите, надниците и възнагражденията, които са им били изплатени от Общностите.Член 14За целите на прилагането на данъка върху дохода, на имуществения данък и на данъка върху наследството, както и за целите на прилагането на конвенциите за избягване на двойното данъчно облагане, сключени между държавите-членки на Общността, длъжностните лица и другите служители на Общността, които единствено поради изпълнение на задълженията си в служба на Общността установяват своето пребиваване на територията на държава-членка, различна от тази на тяхното местоживеене за данъчни цели, по времето когато са постъпили на работа в Общностите, се считат както в държавата на тяхното действително пребиваване, така и в държавата на местоживеене за данъчни цели, че са запазили местоживеенето си в последната държава, при условие че тя е член на Общностите.Тази разпоредба се прилага също така и спрямо съпруга/та, доколкото последният/та не упражнява някаква дейност срещу заплащане, и спрямо децата, които са зависими от и се намират под грижата на лицата, посочени в настоящия член.Движимата собственост, която принадлежи на лицата, посочени в предходния параграф и е разположена на територията на държавата, където те временно пребивават, се освобождава от данък върху наследството в тази държава; за определянето на данъка на тази собственост тя се счита за намираща се в страната на местоживеене за данъчни цели при спазване на правата на трети страни и при съобразяване с възможното прилагане на разпоредбите на международните конвенции за двойното данъчно облагане.Всяко местоживеене, което е било придобито единствено с цел изпълнението на задълженията по служба в други международни организации, не се взема предвид при прилагане на разпоредбите на този член.Член 15Съветът с единодушие, по предложение на Комисията, установява схема за социално-осигурителните обезщетения на длъжностните лица и другите служители на Общностите.Член 16Съветът, като действа по предложение на Комисията и след като се консултира с останалите заинтересовани институции, определя категориите длъжностни лица и други служители, по отношение на които се прилагат изцяло или отчасти разпоредбите на член 12, член 13, втората алинея, и член 14.Имената, ранговете и адресите на длъжностните лица и други служители, включени в тези категории, се съобщават периодично на правителствата на държавите-членки.ГЛАВА VIПРИВИЛЕГИИ И ИМУНИТЕТИ НА МИСИИТЕ НА ТРЕТИ СТРАНИ, АКРЕДИТИРАНИ КЪМ ЕВРОПЕЙСКИТЕ ОБЩНОСТИЧлен 17Държавата-членка, на чиято територия се намира седалището на Общностите, предоставя обичайните дипломатически имунитети и привилегии на мисиите на трети страни, акредитирани към Общностите.ГЛАВА VIIОБЩИ РАЗПОРЕДБИЧлен 18Привилегиите, имунитетите и улесненията се предоставят на длъжностните лица и на другите служители на Общностите единствено в интерес на Общностите.Всяка институция на Общностите се задължава да отнеме имунитета, предоставен на длъжностно лице или на друг служител, когато институцията счита, че отнемането на този имунитет не противоречи на интересите на Общностите.Член 19Институциите на Общностите за целите на прилагането на настоящия протокол си сътрудничат с компетентните органи на съответните държави-членки.Член 20Членове 12—15 включително и член 18 се прилагат и спрямо членовете на Комисията.Член 21Членове 12—15 включително и член 18 се прилагат и спрямо съдиите и генералните адвокати, секретарите и докладчиците към Съда, без да се накърняват разпоредбите на член 3 от Протокола за статута на Съда, които се отнасят до имунитета на съдиите и генералните адвокати от съдебно преследване.Член 22Настоящият протокол се прилага също и по отношение на Европейската инвестиционна банка, на членовете на нейните органи, на лицата от нейната администрация, както и на лицата представители на държавите-членки, които участват в работата ѝ, без да се накърняват разпоредбите на протоколите, уреждащи нейния устав.Европейската инвестиционна банка освен това ще бъде обект на дерогация от каквито и да било фискални или подобни на тях задължения, свързани с увеличаването на капитала ѝ, както и от различни формални процедури, които това увеличение би наложило в държавата по седалището ѝ. Съответно прекратяването и ликвидацията ѝ не биха довели до никакво обременяване. Наред с това дейността на Банката и на нейните органи, когато тя се извършва при условията, определени в нейния устав, не следва да бъде обект на облагане с данък върху оборота.Член 23Настоящият протокол се прилага също и спрямо Европейската централна банка, членовете на нейните органи и служителите ѝ, без да се засягат разпоредбите на Протокола за устава на Европейската система на централните банки и Европейската централна банка.Европейската централна банка освен това е освободена от всякакви данъци или налози от подобен характер, свързани с увеличаването на нейния капитал, както и от различни формалности, които могат да бъдат свързани с такова действие в държавата, в която е седалището на банката. Дейностите на банката и нейните органи, осъществявани в съответствие с устава на Европейската система на централните банки и Европейската централна банка, не подлежат на облагане с данък върху оборота.Горните разпоредби се прилагат и спрямо Европейския паричен институт. Неговото прекратяване или ликвидация не могат да бъдат основание за какъвто и да било налог.В ПОТВЪРЖДЕНИЕ НА КОЕТО долуподписаните упълномощени представители подписаха настоящия протокол.Съставено в Брюксел на осмия ден от месец април, през хиляда деветстотин шестдесет и пета година.--------------------------------------------------